Футбол буйынса Уругвай йыйылма командаһы

**Футбол буйынса Уругвай йыйылма командаһы** () — Халыҡ-ара футбол матчтарында һәм турнирҙарҙа Уругвай исеменән сығыш яһай. Етәксе орган — Уругвай футбол ассоциацияһы. Ассоциация 1923 йылдан ФИФА һәм 1916 йылдан КОНМЕБОЛ ағзаһы булып тора.

Уругвай йыйылма командаһы — донъяның иң абруйлы өс турнирында ла (Донъя кубогы, Олимпия уйындары һәм континент чемпионаты) еңгән беренсе команда.

Диего Годин йыйылма команда өсөн иң күп уйнаусы 159 матч; иң яҡшы бомбардир — Луис Суарес (68 гол).

2021 йылдың 16 сентябренә ҡарата йыйылма команда ФИФА рейтингында 12-се урынды биләй.

2006 йылдың 7 мартынан 2021 йылдың 19 ноябренә тиклем команданың баш тренеры Оскар Табарес була, ул бер йыйылма команда менән эшләү буйынса донъя рекорды ҡуя (һаулығы буйынса ҡыҫҡа тәнәфестәр менән, шулай уҡ 2020 йылда, коронавирус пандемияһы ваҡытында йыйылма команданың бөтә тренерҙар штабы ваҡытлыса эштән бушатыла).

## Тарихы

### Беренсе уңыштар, Олимпиядала еңеүҙәр
Профессиональ футболдың тәүге йылдарында Уругвай йыйылма командаһы хаҡлы рәүештә көслө команда тип һанала. 1923 йылдан алып 1930 йылға тиклем ҡыҫҡа ваҡыт эсендә ике олимпия алтын миҙалын яулай һәм донъя чемпионатында беренсе еңеүсеһе һәм шулай уҡ өс тапҡыр Көньяҡ Америка чемпионы була.

Уругвайға футболды инглиз эшселәре XIX быуат аҙағында алып килә. Тиҙҙән уйын бәләкәй дәүләттең милли спорт төрөнә әйләнә.

XX быуаттың тәүге тиҫтә йылдарында Уругвай йыйылма командаһы Көньяҡ Американың бер нисә турнирында еңеү яулай, ул йылдарҙағы төп дәғүәсеһе — Аргентина йыйылма командаһы менән тиң ярыша.

1924 йылда уругвайлылар донъя сәхнәһендә үҙҙәренең иң юғары кимәлдә уйнауын күрһәтә ала. Ябай эшселәрҙән торған команда Олимпия уйындарында ҡатнашыу өсөн Францияға юллана. Парижда Уругвай командаһы бик яҡшы уйнай һәм финалда Швейцарияны 3:0 иҫәбе менән еңә.

Көньяҡ Америка футболының Европа футболына ҡарағанда көслөрәк булыуын 1928 йылда Амстердамдағы Олимпиадала тағы ла бер тапҡыр күрһәтеләр.

### Донъя чемпионаттары

Ул ваҡытҡа футболды яңы кимәлгә сығырға кәрәк була, һәм футбол буйынса беренсе айырым донъя чемпионатын үткәрергә ҡарар ителә. Быға тиклем ФИФА 1924 һәм 1928 йылғы Олимпия турнирҙарын «һәүәҫкәрҙәр донъя чемпионаты» сифатында үткәреп килә. ФИФА ағзалары араһында күп бәхәстәрҙән һуң Уругвайға беренсе чемпионатты үткәреү хөрмәте бирелә, ул 1930 йылда бойондороҡһоҙлоғоноң 100 йыллығын билдәләргә йыйына. Һөҙөмтәлә Европаның ҡайһы бер алдынғы командалары һуңғы мәлдә чемпионатҡа барыуҙан баш тарта. Европанан пароходта дүрт команда ғына килә.

Уругвай йыйылма командаһы беренсе донъя чемпионы була. Улар финалда Аргентинаны 4:2 иҫәбе менән еңә, күршеләренән өҫтөнлөгөн тағы ла раҫлай.

Артабанғы ике донъя чемпионатында (Италияла һәм Францияла), Европа командаларының 1930 йылдағы бойкотына яуап итеп, Уругвай ҡатнашмай.

Һуғыштан һуңғы беренсе донъя чемпионаты 1950 йылда Бразилияла үтә. Хужа команда чемпионаттың фавориттары тип һанала. Хәл иткес матчта Бразилия һәм Уругвай йыйылма командалары осраша.

Уругвайлылар чемпионат барышында ышанысһыҙ уйнай, әммә һуңғы матчта 2:1 иҫәбе менән еңеү яулай.

Уругвай йыйылма командаһы донъя чемпионатында иң ҙур уңышҡа өлгәшә: 1930 һәм 1950 йылдарҙа — донъя чемпиондары, 1970 һәм 2010 йылдарҙа — ярымфиналға тиклем барып етә. Шуныһы ҡыҙыҡ: 40 йылдан ашыу Уругвай, 1970 йылда сирек финалда СССР йыйылма командаһын 1:0 иҫәбе менән еңгәндән һуң, донъя чемпионатында Европа йыйылма командаларын еңә алмай.

## Донъя чемпионаттарында

## Ҡаҙаныштары

### [[Футбол буйынса донъя чемпионаты|ФИФА-ның донъя чемпионаты]]
* Донъя чемпионы: 1930, 1950
* Дүртенсе урын: 1954, 1970, 2010

### [[Футбол буйынса Америка Кубогы|Америка Кубогы]]
* 15 тапҡыр еңеүсе — 1916, 1917, 1920, 1923, 1924, 1926, 1935, 1942, 1956, 1959 (II), 1967, 1983, 1987, 1995, 2011
* Көмөш призёр — 1919, 1927, 1939, 1941, 1989, 1999
* Өсөнсө урын — 1921, 1922, 1929, 1947, 1953, 1957, 2004

### [[Олимпия уйындарында футбол|Олимпия уйындары]]
* Олимпия чемпионы — 1924, 1928

### [[Футбол буйынса донъя чемпиондарының Алтын кубогы|Донъя чемпиондарының Алтын кубогы]]
* Еңеүсе — 1980/81

### [[Конфедерациялар Кубогы]]
* 4-се урын — 1997,2013

## Йыйылма команда рекордсмендары
**Ҡалын** менән уйнауын дауам иткән спортсылар билдәләнгән.

Һылтанма: rsssf.com.

## Йыйылма команда тренерҙары

*Һәүәҫкәрҙәр дәүерҙә тренер ролен команда капитаны башҡара:*
* 1902—1903: Мигель Небель
* 1905—1906: Карлос Карве Уриосте
* 1906—1907: Хуан Пена
* 1907—1908: Хуан Карлос Бертоне
* 1908: Хуан Пена
* 1909—1910: Хуан Карлос Бертоне
* 1910—1913: Хорхе Пачеко
* 1914—1915: Хосе Бенинкаса
* 1915: Хорхе Пачеко
* 1915: Хосе Бенинкаса

*Һәүәҫкәрҙәр дәүерендә:*
* 1916: Хорхе Пачеко
* 1916: Альфредо Фольино
* 1916: Джон Харлей (капитан, уйнаусы тренер)
* 1917—1919: Рамон Платеро
* 1919—1920: Северино Кастильо
* 1920—1922: Эрнесто Фиголи
* 1922—1923: Педро Оливьери
* 1923—1924: Леонардо Де Лукка
* 1924: Эрнесто Фиголи
* 1924—1926: Эрнесто Мелианте
* 1926: Андрес Масали
* 1926: Эрнесто Фиголи
* 1927—1928: Луис Грекко
* 1928: Примо Джанотти
* 1928—1932: Альберто Суппичи

*Профессионалдар дәүерендә:*
* 1932—1933: Рауль Бланко
* 1933—1941: Альберто Суппичи
* 1941—1942: Педро Сеа
* 1942—1945: Хосе Насасси
* 1945—1946: Анибаль Техада
* 1946: Гусман Вила Гоменсоро
* 1946—1949: Хуан Лопес Фонтана
* 1949: Оскар Марсенаро
* 1949—1955: Хуан Лопес Фонтана
* 1955: Хуан Карлос Корассо
* 1955—1957: Уго Баньюло
* 1957—1959: Хуан Лопес Фонтана
* 1959: Эктор Кастро
* 1959—1961: Хуан Карлос Корассо
* 1961—1962: Энрике Фернандес Виола
* 1962—1964: Хуан Карлос Корассо
* 1964—1965: Рафаэль Миланс
* 1965—1967: Ондино Вьера
* 1967—1969: Энрике Фернандес Виола
* 1969—1970: Хуан Хохберг
* 1970—1973: Уго Баньюло
* 1974—1974: Роберто Порта
* 1974—1975: Хуан Альберто Скьяффино
* 1975—1977: Хосе Мария Родригес
* 1977: Хуан Хохберг
* 1977—1979: Рауль Бентанкор
* 1979—1982: Роке Масполи
* 1982—1987: Омар Боррас
* 1987—1988: Роберто Флейтас
* 1988—1990: Оскар Вашингтон Табарес
* 1991: Педро Кубилья
* 1991—1993: Луис Кубилья
* 1993: Ильдо Манейро
* 1993: Роберто Флейтас
* 1994—1996: Эктор Нуньес
* 1996—1997: Хуан Аунтчайн
* 1997—1998: Роке Масполи
* 1998—2000: Виктор Пуа
* 2000—2001:  Даниэль Пассарелла
* 2001—2003: Виктор Пуа
* 2003—2004: Хуан Рамон Карраско
* 2004—2006: Хорхе Фоссати
* 2006—2021: Оскар Вашингтон Табарес
* 2010: Хуан Версери 
* 2014—2015: Сельсо Отеро 
* 2018: Фабиан Който 
* 2022—2023: Диего Алонсо
* 2023:  
* 2023—:  Марсело Бьелса

## Ғәмәлдәге составы
2022 йылдың 20 ноябренән 18 декабренә тиклем Катарҙа үткән донъя чемпионатында ҡатнашыу өсөн баш тренер Диего Алонсо йыйылма командаға түбәндәге уйынсыларҙы саҡыра.

: *Уйындар һәм голдар 2022 йылдың 27 сентябренә ҡарата бирелә:*

## Тренер штабы
*  Диего Алонсо — баш тренер
*  Дарио Родригес — тренер
*  Габриэль Раймонди — тренер
*  Карлос Никола — ҡапҡасылар тренеры

## Формаһы

### Өй уйындарында

### Ситтәге уйындарҙа

## Иҫкәрмәләр

## Һылтанмалар

* Официальный сайт Уругвайской футбольной ассоциации